# Inštitút psychológie

# Nižšie uvedené pokyny nadväzujú na pokyny FF PU a upresňujú ďalší postup rigorózneho konania na Inštitúte psychológie FF PU v Prešove. 1. Podmienky podania prihlášky. Podmienkou vykonania štátnej rigoróznej skúšky v odbore psychológia na Inštitúte psychológie FF PU v Prešove je ukončené jednoodborové štúdium psychológie a rok praxe v odbore do doby vykonania rigoróznej skúšky. 2. Téma rigoróznej práce. Tému rigoróznej práce si uchádzač navrhne sám, avšak pred podaním prihlášky ju musí schváliť predseda komisie pre rigorózne skúšky na Inštitúte psychológie doc. PhDr. Štefan Vendel, CSc. Inštitút preferuje rigorózne práce výskumného charakteru. Teoretické práce, resp. iné materiály je nevyhnutné prekonzultovať.

**3. Študijné predmety, z ktorých sa koná skúška.**Rigoróznou skúškou a obhajobou rigoróznej práce má uchádzač preukázať hlbšie vedomosti zo širšieho vedného základu a schopnosť získavať nové poznatky vedy a praxe a schopnosť získané vedomosti aplikovať tvorivým spôsobom v praxi.  
Po obhajobe rigoróznej práce (postup podobný ako pri obhajobe diplomovej práce) sa koná ústna skúška z dvoch študijných predmetov, ktoré tvoria širší základ študijného odboru.  
  
Dva študijné predmety, z ktorých sa koná skúška Inštitút psychológie FF PU stanovil nasledovne:  
1*. Metodológia kvantitatívneho a kvalitatívneho výskumu v psychológii* – povinne.

(Orientácia v problematike psychologickej metodológie, psychometrie a základov štatistických metód na teoretickej úrovni /v rozsahu zodpovedajúcemu štátnej skúške na bakalárskom stupni na odbore psychológia/ a preukázaná spôsobilosť realizovať výskum, vyhodnotiť výskumné údaje a adekvátne interpretovať výsledky štatistických analýz.)

# 2. Jeden povinne voliteľný predmet z nižšie uvedených možností: *Klinická psychológia Poradenská psychológia Školská psychológia Psychológia práce Pedagogická psychológia*

Uchádzač/ka súčasne s konzultovaním témy rigoróznej práce oznámi voliteľný študijný predmet, z ktorého chce vykonať rigoróznu skúšku. Okruhy požiadaviek na skúšku (s literatúrou) zo zvoleného predmetu dostane uchádzač/ka pri konzultácii, resp. mu/jej budú zaslané. **4. Zloženie komisie pre rigorózne skúšky v študijnom programe psychológia na FF PU:**doc. PhDr. Štefan Vendel, CSc., - predseda komisie  
doc. Mgr.Peter Babinčák, PhD., doc. PhDr. Tatiana Búgelová, CSc., PhDr. Elena Pavluvčíková, PhD.., PhDr. Monika Kačmárová, PhD.., PhDr. Gabriela Mikulášková, PhD.  
  
V prípade akýchkoľvek nejasností obráťte sa, prosím, na predsedu komisie doc. PhDr. Štefana Vendela, CSc. (E-mail: stefan.vendel@unipo.sk)